তৃষ্ণা টি ভূঞা

#পান্দৱৰ বনবাস আৰু দ্ৰৌপদীৰ বেথা

কৌৰৱৰ লগত পাশা খেলত হাৰিলেও যদিও পান্দৱৰ জৈষ্ঠ ভ্ৰাতা যুধিষ্ঠীৰে পেটে পেটে বহুত ৰঙও পালে৷ আচলতে শকুনি মামাৰ লগত আগতীয়াকে চেটিং কৰিহে এই বনবাসটো মানে অজ্ঞাতবাসটো লোৱা গ’ল৷ নহলে এই ৰাজকাৰ্য্যত লাগি ভাগি ইমানদিনে হানিমুনটো পিছুৱাই ৰাখিব লগীয়া হৈছিল৷ তাতে আকৌ দ্ৰৌপদীৰ ইমান ওজৰ আপত্তি থাকে উস্ ৰাম৷ কেতিয়াবা মাজনিশা উঠিও লং ড্ৰাইভত যাবলৈ কুটৰি থাকে৷ ৰাতি টোপনি খতি কৰি কৰি ৰথ টনা ঘোৰাহালৰো চকুৰ গুৰিবিলাক ক’লা পৰিছে৷ এতিয়া বোলে ঘোৰাহালেয়ো বুট মাহৰ জেগাত তিয়হ বিচাৰে -চকুৰ গুৰিত লগাই অলপ চেহেৰাটো চমকাবৰ কাৰণে ৷

যিয়েই নহওক, কৌৰৱৰ পৰা বচাই মনে মনে দূৰ পাহাৰৰ কাম্যাক বনত সজোৱা ফাৰ্ম হাউচ অৰ্থাৎ বিলাস গৃহটো এতিয়াহে কামত আহিব যেন লাগিছে৷ ইমান দিনে দ্ৰৌপদীয়ো বোৰ্  হৈ গৈছে হস্তিনাপুৰত থাকি ৷ যিফালেই চোৱা যায় সেইফালেই মতা মানুহৰ আড্ডা ৷ তাৰে লগতে আছে সেই আউটডেটেড পাশা খেল আৰু মদ চিগাৰেটৰ জুমলা ৷ কৌৰৱৰ নিজৰে এশজন ভ্ৰাতা ৷ উস্ , শান্তিত কতো ওলাব নোৱাৰি৷ বজাৰত গলেই বেইবী, হিৰোইন , চিকনী চামেলী বুলি সুহুৰি মাৰি এই মতাবোৰে নগুৰ নাকতি কৰে বুলি বহুবাৰ দ্ৰৌপদীয়ে কমপ্লেইন নকৰাও নহয় যুধিষ্ঠীৰৰ আগত৷

সাত পাচ গুণি পান্দৱে যাত্ৰা আৰম্ভ কৰিলে কাম্যাকৰ ফাৰ্ম হাউচলৈ ৷ দ্ৰৌপদীৰ ফুৰ্তি কি চাবা সেইদিনা ! উস্ ইমান দিন মূৰত ভেকেচন পাইছে, তাতে আকৌ হিলচাইদ্ মানে পাহাৰৰ ফ্ৰেছ বতাহ পোৱা ঠাইত৷ বাকী হাজবেন্দ্ কেইজনতকৈ যুধিষ্ঠীৰেই ভাল, ইমান মৰম কৰি ভ্ৰমণত আনিছে, তাতে আকৌ ফাৰ্মহাউচত৷ এইবুলি মৰম উপচি দ্ৰৌপদীয়ে যুধিষ্ঠীৰক ফ্লাইঙ কিচ্ কেটামানো দিলে৷ আৰু বাকী চাৰিজনৰ ফালে চাই মুখ পেন্দুৱালে ৷

যথা সময়ত ফাৰ্মহাউচ পাই অলপ সকলোটিয়ে আৰাম কৰিলে৷ দ্ৰৌপদীয়ে লগত লৈ আহা গ্ৰীণ টি সকলোকে খুৱাই ফাৰ্মহাউচৰ বাহিৰলৈ চেল্ফি উঠাব দৌৰিলে৷ সেউজীয়া বনৰ শোভাত ফটোকেইখন বিউটি প্লাচ নলগোৱাকৈয়ে ধুনীয়া হ’ল যদিও এটা কথাতহে লেঠা লাগিল৷ দ্ৰৌপদীয়ে কান্দি কান্দি কোৱামতে ওচৰে পাজৰে মোবাইল নেটৱৰ্ক নাই আৰু ফটোকেইখন আপলোড্ নহয়...!

কিবা প্ৰকাৰে দ্ৰৌপদীক সন্তুষ্ট কৰি বহাৰ পিছত আকৌ এটা লেঠা লাগিলে৷ এইবাৰ খোৱা টেবুলত বহি আকৌ দ্ৰৌপদীৰ ওফোন্দ আৰম্ভ ৷ বোলে আজি চাইনিজ খাব মন আছিল, এই দাইল ভাত আৰু শাকৰ চব্জি খাব নোৱাৰো ৷ অৰ্জুনে ধনু কাড় লৈ চৰাই এটিৰ চকু ফুটাই চিকাৰ কৰি আনি তাকেই তন্দুৰী বনাই খুৱালত হে বোলে দ্ৰৌপদীয়ে আহাৰ গ্ৰহন কৰিলে ৷

লাহে লাহে দ্ৰৌপদীয়েও এডজাষ্ট কৰিব ধৰিলে যদিও ফাষ্ট ফুড আৰু ফেচবুক, ইন্স্টাগ্ৰাম ইত্যাদি পৰিত্যাগ কৰিবলগীয়া হ’ল৷

ফোলোৱাৰ্চ বিলাকে কিমান যে মিছ্ কৰিছে তাকে ভাবি মাজে মাজে বুকুখন নিবিষোৱা নহয় ৷ ভীমে বাৰু মাজে মাজে পিঠিত উঠাই পাহাৰখন ঘূৰাই আনে ৷ অৰ্জুনো বেয়া নহয়৷ ইমান মৰম লগা কথাবোৰ যে কবিতা গোৱা দি গাই থাকে আয়ৈ দেহি...😇৷ পিছে এই নকুল আৰু সহদেৱটো হে একো কামৰে নহয়৷ দিনটো ৰজনী, কেপি, বিড়ি আদি খাই কেৰম খেলে৷ সেইদিনা দ্ৰৌপদীয়ে সংযুক্তা দত্তৰ পৰা কিনা নতুন লেহেংগাযোৰ পিন্ধোতেও ঘূৰি নাচালে ...😒😡

এনেকৈয়ে দিন নাযায় ৰাতি নুপুৱাই কৰি থাকোতে থাকোতে দ্ৰৌপদী বিৰক্ত হৈ গ’ল৷ মাজে মাজে মুড চুইঙ হৈ কান্দিও থাকে ৷ সেইদিনা আকৌ ক’লে যে ইমানকেজন হাজবেন্দ থকাৰ পিছতো কোনেও মৰম নকৰে৷ সকলোৱে হাত যোৰ কৰি কেৱল ডাঙৰজনাকেই মানি থাকে৷ লাহে লাহে যুধিষ্ঠীৰৰো বিৰাগ জন্মিলে ভেকেচনটোত৷ হয়তো দিনটো আৰু কিমান ঘৰতে বহিব৷ আই পি এল ৰ খেল কেইখন চাবলৈও কেবল কানেকচন্ নাই৷ এইফালে অৰ্জুনৰ কাড় কেইডাল শেষ হলত এতিয়া সি মাৰ্বল খেলাত লাগিছে ৷ নকুল আৰু সহদেৱেও কেৰমত বোৰ্ হৈ দিনটো লুকাচুৰি খেলে আৰু ৰাতি সপোনতে যাকে তাকে ধপ্পা দি ফুৰে ৷

সেইবুলি যুধিষ্ঠীৰে পাঙিলে যে কিবা এটা ইনটাৰেষ্টিঙ নকৰিলে আৰু নহৈছে ৷ এইফালে দ্ৰৌপদী গুচি অহাৰ বিৰহতে কৌৰৱৰ গুপ্তচৰ বিলাকেও আহি পাহাৰ পাইছে ৷ দিনে ৰাতি বাইনোকুলাৰ লৈ জুমি থাকে কটা নিধক কেইটাই ...😡🤬

এক গুলীত দুই চিকাৰ অৰ্থাৎ গুপ্তচৰ বিলাকক বাহ দিয়া আৰু আন কোনোবা হেপেনিঙ জেগাত গৈ মস্তি কৰা প্লেন বনাই যুধিষ্ঠীৰে বিৰাট ৰজাক হোৱাটচএপ কৰিলে৷ ঘৰত নেটৱৰ্ক নথকা বাবে বাহনিত গৈ ভলুকা বাহ এডালৰ ওপৰত উঠি যেনেতেনে মেচেজ কৰি পজিটিভ্ ৰিপ্লাই লৈহে আহিলে ৷

তাৰ পিছত কিনো কম৷ বাকী ফেন্সী ড্ৰেছ্ পিন্ধি বিৰাট ৰজাৰ ৰাজ্যত থাকি পান্দৱে কি কৰিলো আপুনি জানেই চোন৷ যদি নাজানে এই মুঢ়মতিয়ে অহা সংখ্যাত আকৌ প্ৰকাশ কৰাবৰ কাৰণে চেষ্টা কৰিব ৷